ર૭ એપ્રિલના રોજ કુપવાડા ખાતે ત્રણ જવાન અને એક કેપ્ટન માર્યા ગયા હતા. આતંકવાદીઓ પાકિસ્તાનથી પ્રવેશ્યા હતા. ૪થી મેના રોજ આતંકવાદીઓ લશ્કરી કાફલા પર ત્રાટક્યા હતા જેમાં ત્રણ સંરક્ષણદળના જવાનો જખમી થયા હતા. ૩જી જૂનના રોજ શ્રીનગર-જમ્મુ વચ્ચેના હાઈવે પર લશ્કરના જવાનો પર ત્રાટક્યા હતા અને બે સૈનિકોને મારી નાખી, ચારને જખમી કર્યાં હતા. ૧૦ ઑક્ટોબરના રોજ અરુણાચલ પ્રદેશમાં નીઆઉસા ખાતેના કમ્પની ઓપરેટિંગ બેઝ પર હુમલો કર્યો હતો. ૪થી ડિસેમ્બરના રોજ ફરી હાઈવે પર આક્રમણ કરીને એક જવાનને મારી નાખ્યો હતો અને એકને જખમી કર્યો હતો. ૩૧મી ડિસેમ્બરના રોજ પુલવામાં જિલ્લામાં આતંકવાદીઓના આત્મઘાતી હુમલામાં એક સીઆરપીએફ જવાન માર્યો ગયો હતો. ૧૫મી જાન્યુઆરીના રોજ જૈશના આતંકવાદીઓ ત્રાટક્યા પણ ભારતીય લશ્કરની ટુકડીઓએ પાંચનાં ઢીમ ઢાળી નાખ્યાં હતાં. અને આ વખતે અનેક આતંકવાદીને મારી નાખવામાં સફળતા મળી હતી!